CELEX: C2005/182/74
Language: fi
Date: 2005-07-23 00:00:00
Title: Asia T-184/05: Dypna Mc Sweeneyn ja Pauline Armstrongin 4.5.2005 Euroopan yhteisöjen komissiota vastaan nostama kanne

23.7.2005   
            
            
               FI
            
            
               Euroopan unionin virallinen lehti
            
            
               C 182/40
            
         Dypna Mc Sweeneyn ja Pauline Armstrongin 4.5.2005 Euroopan yhteisöjen komissiota vastaan nostama kanne
   (Asia T-184/05)
   (2005/C 182/74)
   Oikeudenkäyntikieli: ranska
   Dypna Mc Sweeney, kotipaikka Bryssel, ja Pauline Armstrong, kotipaikka Overijse (Belgia), ovat nostaneet 4.5.2005 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen komissiota vastaan. Kantajien edustajina ovat asianajajat Sébastien Orlandi, Xavier Martin, Albert Coolen, Jean-Noël Louis ja Etienne Marchal ja prosessiosoite on Luxemburgissa.
   Kantajat vaativat, että ensimmäisen oikeusasteen tuomioistuin
   
               1)
            
            
               kumoaa 6. ja 7.9.2004 tehdyt päätökset, joilla kantajia ei hyväksytty kilpailua EPSO/C/11/03 koskeviin valintakokeisiin, ja
            
         
               2)
            
            
               velvoittaa vastaajan korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kantajat osallistuivat kilpailuun EPSO/C/11/03, joka järjestettiin varallaololuettelon laatimista varten englanninkielisistä palkkaluokkaan C5/C4 kuuluvista sihteereistä. Kilpailun valintalautakunta päätti, että kantajia ei hyväksytä mainittua kilpailua koskeviin valintakokeisiin, koska heidän tutkintotodistuksensa eivät vastanneet tasoa, jota kilpailuilmoituksessa edellytettiin.
   Kantajat vetoavat kanteensa tueksi siihen, että heidän mukaansa kyseinen päätös ei ole kilpailuilmoituksen mukainen ja se perustuu ilmeiseen arviointivirheeseen.